出知青州。帝顾准厚，既行，念之，常不乐。语左右曰：「寇准在青州乐乎？」对曰：「准得善藩，当不苦也」数日，辄复问。左右揣帝意且复召用准，因对曰：「陛下思准不少忘，闻准日纵酒，未知亦念陛下乎？」帝默然。五年（994年）九月，召还，除参知政事、进上谷郡开国侯。太宗延近臣问时政得失，众以天数对。准对曰：「《洪范》天人之际，应若影响，大旱之证，盖刑有所不平也。」太宗怒，起入禁中。顷之，召准问所以不平状，准曰：「愿召二府至，臣即言之。」有诏召二府入，准乃言曰：「顷者祖吉、王淮皆侮法受赇，吉赃少乃伏诛；淮以参政沔之弟，盗